Kruvinas teisėjas

Kruvinas teisėjas – 1969 m. režisieriaus Jesus Franco sukurtas biografinis siaubo filmas apie žiaurumais pagarsėjusį XVII a. Anglijos teisėją Džordžą Džefrį.

Iš kitų režisieriaus juostų ši išsiskiria didesniu biudžetu, kokybiška scenografija ir aktorių vaidyba, jame kur kas mažiau erotikos scenų nei įprastai Franco filmuose.

 Pagrindiniai aktoriai 
 Aktorius – vaidmuo
 Christopher Lee – teisėjas lordas Džordžas Džefris
 Maria Rohm – Merė Grej
 Maria Schell – Roza
 Leo Genn – lordas Veseksas
 Hans Hass Jr. – Haris Šeltonas
 Margaret Lee – Alicija Grej
 Howard Vernon – Džekas

 Turinys 

17 a. Anglija. Šalyje vyksta kova dėl valdžios ir vyriausiasis teisėjas lordas Džordžas Džefris, naudodamasis valdžia, be gailesčio susidoroja su karaliaus priešininkais, nuteisdamas juos mirti, o jų žmonas ir dukteris, apkaltinęs raganavimu, siunčia ant laužo. Šių įvykių fone Merė Grej, kurios sesuo Alicija taip pat sudeginama kaip ragana, įsimyli Harį Šeltoną, maištininkams prijaučiančio lordo Vesekso sūnų. Šis bando juos apsaugoti, tačiau ir vienas iš tarnų nusprendžia išduoti savo poną. Merė sugaunama, tačiau Haris su kitais vyrais užpuola konvojų ir išlaisvina egzekucijai gabenamas moteris. Galiausiai jie sugaunami ir atsiduria Džefrio teisme, tačiau tuo metu maištininkai laimi, karalius pabėga iš šalies, o teisėjas pats atsiduria kalėjime laukti gresiančios egzekucijos...

Kategorija:1969 filmai
Kategorija:Lichtenšteino filmai
Kategorija:Italijos filmai
Kategorija:Ispanijos filmai
Kategorija:Vakarų Vokietijos filmai
Kategorija:Ispanijos filmai
Kategorija:Siaubo filmai
Kategorija:Biografiniai filmai